Victory Martfűi Kyokushin Karate Klub

Nyílt Nap

Harcosok Napja

2014. augusztus.6-10-ig tartó Karate tábort szerveztünk Martfűre a Klubba. Az 5 napos karate táborban a saját csapatunk és a más településen lévő csapatok vettek részt. Az összes jelenlévő csapat és a bírók étkeztetését, programokon való részvételét, utaztatását valósítottuk meg. A Bugac pusztai kirándulás nagy sikert aratott mind a felnőttek, mind a gyerekek körében. A fejlesztés eredményeképp megcélzott beruházás a költséghatékony szolgáltatás megvalósulását és a sportág résztvevőinek közös programokon való részvételt eredményezte. A tábor fő napján, 9-én tartottuk a Victory Martfűi Kyokushin Karate Klub nyílt napját. Ennek a napnak a Harcosok Napja nevet adtuk. Ez már egy hagyományos vetélkedés a csapatunkon belül, ahol a résztvevők különböző erőpróbákban döntik el, hogy ki az aktuális "Bajnok". A résztvevők három kategóriában, Gyermek, Női és férfi, mérették meg magukat. A mi bajnokainak nem csak erejüket kell bemutatni, hiszen a fizikumot igénylő feladatok mellett mindenki elő kellett adni egy számára fontos, kedves verset, mesét idézetet, zenei művet....., amit szeretnének.

Nagyon jó alkalomnak tartottuk, hogy az érdeklődők számára bemutassuk a csapatunkat, az érdeklődők beszélgethessenek a karatésokkal. Be tudtunk vezetni minden érdeklődőt a közösségünkbe, amelybe nem csak a karatézó gyermekek tartoznak, hanem a szülők, testvérek, barátok is.

Azért is gondoltunk erre a "játékos" formára, mert lehet valaki megijed a japán vezényszavaktól, a sok fehér ruhás karatéstól edzés közben. Így mindenki számára teret biztosítottunk, hogy közelebb kerüljön a Victory Családhoz.

A jó hangulatú vetélkedések alkalmat adtak az összekovácsolódásra. Együtt szurkoltunk, buzdítottuk társainkat sikereik elérésében. A helyszínt az edzőterem előtti füves területen rendeztük, így aki ki szerette volna próbálni a különböző edzés felszereléseket, felügyelettel, figyelve a balesetveszélyre megtehette.

A nap végére a gyerekek között barátságok születtek. A felnőttek pedig jó hangulatban beszélgettek délutánig. Természetesen az idei év győzteseit mindenki megtapsolta.